Train

Train je americká pop rocková skupina pochádzajúca zo San Francisca v Kalifornii a založená v roku 1994. V súčasnosti sa skupina skladá z Patricka Monahana (spev), Jimmyho Stafforda (gitara, spev) a Scotta Underwooda (bicie, perkusie).

Skupina Train s pôvodnou zostavou vrátane Roba Hotchkissa a Charlieho Colina, rovnako ako Monahana, Stafforda a Underwooda mala veľký úspech so svojím debutovým albumom Train, ktorý bol vydaný v roku 1998 spoju s hitom „Meet Virginia“. Ich druhý štúdiový album Drops of Jupiter priniesol skupine masívnu popularitu. Hlavný singel z albumu, „Drops of Jupiter (Tell Me)“ bol medzinárodným hitom a vyhral dve ceny Grammy v roku 2002. Album bol dvakrát certifikovaný platinovou platňou v USA a Kanade a ostal najpredávanejším albumom skupiny dodnes.

Ich tretí štúdiový album My Private Nation vydaný v roku 2003 pokračoval v úspechu a bol platinovo certifikovaný v USA za hit „Calling All Angels“. Po odchode Hotchkissa a Colina vydala skupina štvrtý album For Me, It’s You v roku 2006 s basgitaristom Johnnym Coltom a klávesistom Brandonom Bushom. Aj napriek celkovo pozitívnym recenziám kritikov, nebol album komerčne úspešný. Skupina Train teda začala s trojročnou prestávkou.

Návrat v roku 2009 s ich albumom Save Me, San Francisco znovu získal veľký úspech s tromi singlami z albumu — 5x multi-platinovo certifikovaný medzinárodný hit „Hey, Soul Sister“, „If It’s Love“ a „Marry Me“ — ktoré dosiahli vysoké pozície v Billboard Hot 100 v poradí 3., 34. a 34. miesto. Samotný album bol certifikovaný zlatou platňou asociáciami RIAA a ARIA a v súčasnosti má platinový status. Od roku 2008 sú Hector Maldonado (basgitara, gitara, spev, pekusie) a Jerry Becker (klávesy, gitara) koncertní a nahrávací členovia skupiny.

Členovia
Súčasní členovia
 Patrick Monahan – hlavný spev, harmonika
 Jimmy Stafford – gitara, sprievodný spev
 Scott Underwood – bicie, perkusie

Pravidelní prispievatelia/koncertní členovia
 Hector Maldonado – basová gitara, gitara, sprievodný spev, perkusie
 Jerry Becker – klávesy, gitara

Bývalí členovia
 Rob Hotchkiss – gitara, basová gitara, klavír, harmonika, sprievodný spev
 Charlie Colin – basová gitara, sprievodný spev
 Johnny Colt – basová gitara
 Brandon Bush – klávesy

Diskografia

 Train (1998)
 Drops of Jupiter (2001)
 My Private Nation (2003)
 For Me, It’s You (2006)
 Save Me, San Francisco (2009)
 TBA (2012)

Ocenenia a nominácie

Grammy Awards
Skupina Train bola nominovaná na osem cien Grammy, pričom  vyhrala tri. Train získala nomináciu na Grammy Awards v roku 2011, za koncertnú verziu skladby „Hey, Soul Sister“.

American Music Awards
Skupina Train získala dve nominácie na cenu American Music Awards.

Ďalšie ocenenie a nominácie
Billboard Music Awards

ASCAP Pop Music Awards

CMT Music Awards

Nickelodeon Kids Choice Awards

Referencie

Externé odkazy
Oficiálna webstránka

Rockové hudobné skupiny USA
Hudobné skupiny z 1994
Interpreti Columbia Records